24.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ   ΚΟΙΝ. ΑΣΦΑΛΙΣΕΩΝ   Αριθ. Γ4β/Φ 32/οικ. 591   της 7 Φεβρ. /8 Μαρτ.1989   (ΦΕΚ Β΄ 174)  Κατάργηση κριτηρίων οικονομικής αδυναμίας για τη χορήγηση προνοιακών επιδομάτων σε άτομα με ειδικές ανάγκες. Έχοντας υπόψη: 1.Τον Α.Ν. 421/37 «περί εσόδων τινών υπέρ της Κοινωνικής Πρόνοιας». 2.Την απόφασή μας Γ4β/Φ 32/οικ. 3298/87 (ΦΕΚ 39/88 τ.Β΄) σχετικά με την τροποποίηση και συμπλήρωση αποφάσεων για τη χορήγηση επιδόματος σε άτομα με ειδικές ανάγκες». 3.Την 904/30.11.88 κοινή απόφαση του Πρωθυπουργού και του Υπουργού Υγείας, Πρόνοιας και Κοιν. Ασφαλίσεων, σχετικά με ανάθεση αρμοδιοτήτων στον Υφυπουργό Χρήστο Οικονόμου κ.λπ. (ΦΕΚ 863/88 τ.Β΄). 4.Την 1002081/28/2.1.89 απόφαση του Πρωθυπουργού και του Υπουργού Οικονομικών σχετικά με την ανάθεση αρμοδιοτήτων στον Υφυπουργό Οικονομικών Ηλία Παπαηλία (ΦΕΚ 10/89 τ.Β΄) αποφασίζουμε: 1.Τα άτομα με ειδικές ανάγκες εντάσσονται στα προγράμματα οικονομικής ενίσχυσης που εφαρμόζουν οι περιφερειακές Υπηρεσίες του Υπουργείου Υγείας, Πρόνοιας και Κοιν. Ασφαλίσεων, εφόσον πληρούν τις λοιπές προϋποθέσεις που προβλέπουν οι σχετικές προγραμματικές αποφάσεις, ανεξάρτητα από το ύψος του ατομικού ή οικογενειακού εισοδήματός τους. 2.Το άρθρ. 1 της Κοινής Υπουργικής μας απόφασης Γ4β/Φ 32/οικ. 3298/87 (ΦΕΚ 39/88 τ.Β΄), σχετικά με τα κριτήρια οικονομικής αδυναμίας καταργείται.  24α. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝ. ΚΑΙ   ΚΟΙΝ. ΑΣΦΑΛΙΣΕΩΝ  Αριθ. Α2γ/οικ.1907 της 21 Απρ. /4 Μαΐου 1989  (ΦΕΚ Β΄ 326) Αύξηση του διατροφικού επιδόματος των νεφροπαθών που βρίσκονται στο τελευταίο στάδιο χρόνιας νεφρικής ανεπάρκειας, όπως και αυτών που υποβάλλονται σε μεταμόσχευση επί ένα (1) έτος μετά τη μεταμόσχευση. (Αυξήθηκε από 5.500 δραχμ. σε 7.500 δραχμ. από 1/3/1989). Με την Α2γ/3793/25-27 Σεπτ. 1989 (ΦΕΚ Β΄ 720) απόφ. Υπ. Οικονομικών και Υγείας, Πρόνοιας και Κοιν. Ασφαλίσεων το άνω επίδομα αυξήθηκε από 7.500 δραχμές σε 10.000 δραχμές. Συμπληρώθηκε από την Α2γ/3811/6-28 Σεπτ. 1989 (ΦΕΚ Β΄ 721) απόφ. Υπ. Οικον. και Υγ. Πρόν. και Κοιν. Ασφαλίσεων. Με την αριθ. Υ3δ/οικ.3697/27 Ιουλ.-31 Αυγ. 1995 (ΦΕΚ β΄752), απ. Υπ. Υγ., Πρόν. και Κοιν. Ασφαλ. Αυξήθηκε από 1/1/95 το διατροφικό επίδομα που καταβάλλεται με τις παραπάνω αποφάσεις. Για περαιτέρω αύξηση βλέπε την με αριθ. Υ3δ/οικ. 3631/31 Ιουλ.-19 Αυγ. 1996 (ΦΕΚ Β΄693) απ. Υπ. Υγ. - Πρόν., κατωτ. αριθ. 36.   25. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ    Αριθ. Γ4α/Φ11/3212 της 28/31 Δεκ. 1990   (ΦΕΚ Β΄ 839) Χορήγηση καρτών διακίνησης σε άτομα με ειδικές ανάγκες.   